Jean-de-Dieu Soult (n. 29 martie 1769 - m. 26 noiembrie 1851), duce de Dalmația, a fost un general, mareșal, mareșal general al armatelor regelui și om politic francez. În calitate de militar, a participat la războiele revoluției și războaiele napoleoniene. A avut apoi o lungă carieră politică, ajungând de trei ori în funcția de Președinte al Consiliului de Miniștri al Franței. A fost fratele generalului de cavalerie Pierre-Benoît Soult, care s-a remarcat la rândul său în timpul războaielor napoleoniene.